Document ID: /roh_data/filtered/fineweb-2-filterrobots_roh.jsonl.gz/9744

2020
Dapi ses cumenzament artistic enturn ils onns 1970 sviluppa Roman Signer sias ideas per acziuns e per installaziuns savens sin cedels da notizias, sin bustas e cuvertas u sin palpiris da format pitschen. Bleras da questas ideas da project èn vegnidas realisadas en il decurs dal temp, mintgatant pir onns pli tard. Partind da questas skizzas èn in pèr lavurs vegnidas preparadas sin dissegns da project detagliads, autras èn vegnidas realisadas directamain.
Ils onns passads ha Roman Signer dà dapli attenziun a questas skizzas e las ha integradas per part en exposiziuns. Per l'emprima giada stattan ellas ussa en il focus d'ina exposiziun en il Museum d'art dal Grischun e pussibiliteschan ina survista retrospectiva da la lavur da Roman Signer dals ultims 50 onns. Parallelamain èn exponidas duas novas installaziuns da l'artist.